Rebecca Enonchong

**Rebecca Enonchong** FREng  (born in July 14, 1967) be Cameroonian technology entrepreneur wey sanso be de founder den CEO of AppsTech. Dem know am for ein best work for promoting technology insyd Africa.

Enonchong be a recipient of various awards from organizations such as de World Economic Forum. Forbes list am as one of de 10 Female Tech Founders To Watch In Africa during 2014.

## Early life den education
Dem born Enonchong insyd de Southwest Region of Cameroon insyd 1967. Ein poppie be Dr. Henry Ndifor Abi Enonchong, wey be a well-known barrister insyd Cameroon. While Enonchong dey grow up insyd Cameroon, ein poppie help create de Federal Cameroon Bar Association den ein successor, de Cameroon Bar Association.

Insyd ein teens, Enonchong move go de US plus ein family. While studying, she take up a job dey sell door-to-door newspaper subscriptions from de age of 15. She later cam be a manager at de same company at de age of 17.

Enonchong attend de Catholic University of America, wer she graduate plus a Bachelor of Science degree den sanso a Master of Science degree insyd Economics.

## Career
After she fini ein education, Enonchong go on to work for a number of organizations wey dey include Inter-American Development Bank (IaDB) den Oracle Corporation.

Insyd 1999, Enonchong found de company AppsTech, a Bethesda, Maryland-based global provider of enterprise applications. AppsTech be an Oracle Platinum Partner wey get customers insyd over 40 countries.

AppsTech open offices insyd chaw countries, wey dey include Enonchong ein native Cameroon. She dey describe de experience as e be difficult wey e lead to de closure of AppsTech subsidiaries.

Insyd 2002, The World Economic Forum of Davos, Switzerland name Enonchong a Global Leader for Tomorrow (GLT) along plus oda tech entrepreneurs such as Google co-founder Larry Page den Salesforce.com CEO Marc Benioff.

Insyd 2013, dem recognize Enonchong as a finalist for de African digital woman award. Insyd March 2014, Forbes list am as one of de ‘10 Female Tech Founders to Watch in Africa’.

Enonchong sanso gain notoriety as one of de more followed sources for African tech news on Twitter, plus over 200, 000 followers insyd 2023. Ein handle, @Africatechie, cam be a nickname give Enonchong insyd IT circles.

She make de famous statement "*If a black African woman could succeed in America in 1999, then all the entrepreneurs across the world can succeed!*”.

Insyd August 2021, dem arrest den take Rebecca Enonchong into custody insyd Douala. Ein lawyers denounce a "serious abuse of authority" on de part of de judicial system.

## Non-profit work
Enonchong spend chaw of ein career dey promote technology insyd Africa. She carry out de work insyd both de U.S. den insyd Africa. She be de founder den Chairperson of de Africa Technology Forum, a non-profit dem dedicate to helping technology startups insyd Africa. She be a judge give de Africa Prize For Engineering Innovation insyd 2020 wen Charlette N'Guessan cam be de first woman to win de award for a technology wey dey confirm de identities of African people.

Enonchong be a member of de board of directors give de Salesforce.com Foundation. She dey on de board of VC4Africa, wich be one of de largest online communities insyd Africa wey be dedicated to entrepreneurs den investors. She be a member of de UK Department for International Development's Digital Advisory Panel, wey na she previously involve plus de UN ein Women Global Advisory Committee den de United Nations ICT Task Force.

## Recognition
* Elected International Fellow, UK Royal Academy of Engineering, 2022.
* Forbes - 50 Over 50: EMEA Award (2022)
* Business Insider - Female Leader of the Year in Africa (2022)
* Black Enterprise – 2014 Women of Power
* IT News Africa – 10 Africans making waves in technology (2014)
* Forbes – 10 Female Tech Founders To Watch In Africa (2014)
* Digital Women – African Digital Woman of the Year Finalist (2013)
* WIE (Women, Inspiration and Enterprise Network) – 2013 WIE Africa Power Woman 
* New African – 50 Leading Women in Business in 2013 
* World Economic Forum – Global Leader for Tomorrow (2002)
* African Folder – African Female Founders You Should Know In 2023
## References


## External links